Verejné pripomienkovanie

	Pripomienka	Odpoveď	
1.	Zachytil som informáciu, že chodníky v sade by mali byt dláždené, alebo vysypané štrkom. Určite petržalskej samospráve neuniklo, že sad je hojne využívaný inline korčuliarmi. podľa mňa by bolo veľmi nesprávnym riešením zrušiť všetky asfaltové chodníky  a nahradil ich povrchom úplne nevhodným pre korčuľovanie. Bezbarierových  a hladkých povrchov je v Bratislave nedostatok. Ak chcete z napríklad zo sídliska lúky 8 dostať do mesta na korčuliach, musíte sa pripraviť na neudržiavané úseky betónových komunikácií pri Draždiaku a nekonečné množstvo obrubníkov. Najhorší úsek je v okolí Vlasteneckého námestia a potom Mánesovho námestia. Ak sa rozhodnete využiť hrádzu, jej napojenie na Sad Janka Kráľa a Nový most je to ešte horšie. Na nábreží pred PKO pod Riverparkom nahradili asfalt dlažbou a doplatili na to samozrejme korčuliari. V tejto situácií by bolo skutočne nerozumné zdecimovať rozsah chodníkov vhodných pre inline. 	Nový projekt revitalizácie SJK navrhuje dláždený povrch iba v dvoch častiach  parku a to na stredovej promenáde vedúcej od vstupu do SJK z Auparku  smerom k AuCafe a na tzv. okruhu, ktorý je medzi sochou  Janka Kráľa a vežičkou. Na zvyšných častiach parku je v projekte navrhovaný špeciálny povrch  - priepustný betón, ktorý len vyzerá ako sypaný povrch,  ale je to spevnený povrch. Chodníky v časti  pri Novom moste zostávajú  asfaltové.  
	
2.	Dobrý deň, pripájam sa do diskusie o najstaršom parku v strednej Európe, pretože ma k nej primäla nostalgia a spomienky na moje dnes už dospelé dcéry. Chodili sme doň skoro denne pretože bývam na Dvoroch a to bolo len čo by kameňom dohodil, kým neprišla vlna zástavby, ktorá už dnes odrezala od tohto parku. V minulosti bolo podľa mňa  dobré že bol sa na pravom brehu a tým ho naštevovali ľudia z blízkeho okolia. Dnes park musí odolávať náporu nákupovchtivých náštevníkov nákupno-zábavného centra. Tak isto musí čeliť vysokému náporu dnešnej doby moderného vlastníctva štvornohých „miláčikov“ a v neposlednom rade narýchlo sa občerstvujúcich zamestnancov z okolitých administratívnych budov. Podľa mňa by celu réžiu (a tým myslím ozaj všetky náklady) okolo Sadu Janka Kráľa malo financovať nákupno-zábavné centrum pretože náštevníci, ktorý živia tento kolos plnou mierou pričiňujú  o jeho devastáciu.	Nákupné centrum Aupark, ktoré sa nachádza v blízkosti parku Sad Janka Kráľa sa angažuje do obnovy parku. V priebehu rokov 2009 a 2010 zrealizovalo výmenu lavičiek v centrálnej časti parku už  podľa nového projektu. Zároveň vyšlo v ústrety mestskej časti pri prezentácií nového projektu priamo v priestoroch nákupného centra.	
3.	Dobrý deň, reagujem touto cestou s pripomienkou ohľadom povrchovej úpravy chodníkov navrhovaný ako madakam resp. štrkodrva. Vzhľadom na naštevovanie parku najmenšími cyklistami a korčuliarmi mi tento povrch nepríde ako vhodný. Jedna vec je mat  park v úprave zodpovedajúcej konkrétnemu obdobiu resp. zámeru obnovy, z hľadiska jeho súčasného (a dúfam aj budúceho) využívania rodinami s deťmi navrhujem obnovené povrchy budovať ako spevnené  a nie nespevnené, buď asfaltovou krytinou, resp. ako betónové chodníky s drenážnou úpravou. 	Povrchy v parku nebudú sypaného charakteru. Použije sa betón, ktorý pohľadovo vyzerá ako sypaný povrch, ale ide o spevnenú plochu. 	
4.	Vážený pán starosta,   využívam toto právo angažovanej občianky a dlhoročnej obyvateľky našej m.č. Bratislava -Petržalka a chcem Vám znovu pripomenúť zatiaľ nenaplnený konečný cieľ našej občianskej iniciatívy Vráťme dôstojnosť Sadu JK - zrušiť a úplne odstrániť erotický salón z tohto najstaršieho historického parku v strednej Európe a našej národnej kultúrnej pamiatky.   Erotický salón do tohto verejného priestoru jednoducho NEPATRÍ, a jeho prítomnosť nemôže byť obhajovaná ani tzv. slobodou podnikania, lebo je to v jednoznačnom rozpore s VEREJNYM ZÁUJMOM a prirodzeným pravom a morálnym cítením väčšiny slušných ľudí nielen Petržalky, ale celého nášho hlavného mesta Bratislavy!!! Verím, že ako náš terajší starosta, ktorý v nadchádzajúcich komunálnych voľbách chce kandidovať na post bratislavského primátora, zakomponujete túto moju pripomienku do navrhovaného projektového zámeru revitalizácie Sadu JK a zasadíte sa o to, aby úplne odstránenie erotického salóna bolo jedným z jej prvých realizovaných bodov.	Starosta Milan Ftáčnik  vydal rozhodnutie, ktorým skrátil prevádzkové hodiny dotknutého zariadenia do 24.00 hod. Majiteľ sa proti rozhodnutiu mestskej časti odvolal a dnes je rozhodnutie v rukách krajského súdu. Samospráva musí počkať na verdikt, ktorým sa rozhodnutie o skrátení prevádzkových hodín potvrdí, alebo nie. Mestská časť je však naďalej proti existencii prevádzky erotického salónu v priestore národnej kultúrnej pamiatky a rokuje s magistrátom hlavného mesta aj o otázke možného odkúpenia objektu do vlastníctva mesta. Odkúpenie objektu musí byť riešené v spolupráci s mestom, pretože mestská časť nemá na takýto krok finančné prostriedky a aj v minulosti tento objekt patril magistrátu, nie petržalskej samospráve.  Otázka ohľadom riešenie erotického salónu, nemohla by ť navrhnutá do prezentovaného projektu, nakoľko budova a aj pozemok pod budovou je súkromný majetok.	
5.	 V súvislosti s pripravovanou revitalizáciou Sadu Janka Kráľa si dovoľujem poukázať na jednu vec: podľa prezentovaného projektu dochádza k ignorovaniu významnej vojensko-historickej pamiatky – Napoleonovmu valu. Preto navrhujem pozostatky tohto valu zviditeľniť rekonštrukciou jeho okolia, vybudovať nový „náučný“ chodník na jeho vrchu, osadiť informačné tabule s textovými a obrazovými materiálmi viazanými k valu (obliehanie Bratislavy Napoleonovými vojskami, dôsledky, funkcia valu a pod). Všetko toto povedie k sprístupneniu pamiatky občanom a návštevníkom mesta a týmto k zatraktívneniu celého Sadu Janka Kráľa. Verím, že pripomienka bude prínosom a že sa pamiatka dočká náležitej rekonštrukcie a prezentácie.	Napoleonov val nie je v predstavenom projekte úplne ignorovaný. Projekt rieši jeho zviditeľnenie formou informačných tabúľ. Ak by sme rekonštruovali jeho okolie muselo by dôjsť k rozsiahlemu výrubu stromov, nakoľko je val husto porastený stromami.  Na vale vedie cestička, ktorá je obľúbená najmä u bežcov.  V súčasnosti mestská časť sa snaží z tejto cestičky odstraňovať konáre, tak aby nedochádzalo k zarasteniu a nevysádza nové dreviny na jeho teleso.	
6.	Dobrý deň, rád by som sa zapojil do pripomienkového konania k revitalizácii Sadu Janka Kráľa. Navrhujem, aby bolo v parku umiestnene jazierko s rybami, ponad ktoré pôjde lávka pre chodcov. Podobná parková architektúra je použitá aj v Central Parku a Hyde Parku. Myslím, že Sadu Janka Kráľa by to dodalo estetickú hodnotu.	Napriek tomu, že cez SJK viedlo staré rameno Dunaja, vytvorenie vodnej plochy nie je už možné, nakoľko park má veľmi malú rozlohu a vytvorením jazera by došlo k narušeniu úplne celej architektúry sadu. 	
7.	Dobrý deň, nestihla som sa dôkladne oboznámiť s plánmi revitalizácie Sadu JK. Mám tieto pripomienky:- zlikvidovať z týchto priestorov erotický salón - je to absurdné, aby bolo už toľké roky také to niečo na tomto mieste!!!!- bolo by vhodné vybudovať tam aj kamerový systém, lebo si myslím, že to aspoň trošku obmedzí vyčíňanie vandalov	Odpoveď ohľadom nočného klubu je otázke č. 13. Kamerový systém z dôvodu hustej sieti korún stromov je bezpredmetný.	
8.	Pri revitalizácii sadu Janka Kráľa , konkrétne ihriská by sa nemalo zabúdať ani na mamičky, staršie deti a samozrejme ani seniorov. Navrhujem doplniť ihriska aj o hracie prvky pre dospelých a seniorov. Samozrejme tak, aby to zapadalo do celkovej koncepcie a boli by to prvky, ktoré by korešpondovali s detskými atrakciami. 
Deti chodia do parku v sprievode rodičov alebo starých rodičov, s ktorým by sme takto umožnili trocha si pri starostlivosti o deti aj zašportovať.	Sad Janka Kráľa je historická pamiatka a nie je možné do neho umiestňovať nové hracie prvky a nové ihriská. Túto myšlienku osadenia hracích prvkov pre dospelých a seniorov môžeme využiť pri tvorbe úplne nových parkov.	
9.	Dobrý deň, som za odstránenie erotického klubu, ktorý sa nachádza v areáli Sadu Janka Kráľa, nakoľko nekorešponduje s historickou a kultúrnou hodnotou tohto parku.	Odpoveď ohľadom nočného klubu je otázke č. 13.	
10.			
11.	Páčil by sa mi , ak by tam bolo viac kvetinových záhonov. Netreba mať všade len trávu  a kamennú dlažbu	Samospráva plánuje opätovne vytvoriť v parku rozárium, aj keď nie v takom rozsahu ako bolo pôvodné, ale na menšej rozlohe.  V súčasnosti park naozaj pôsobí hlavne zeleno, chýbajú v ňom  kríky s rôznou farebnou škálou kvetov a listov. V novom projekte Sadové úpravy SJK, ktorý rieši údržbu zelene v parku na dobu 15 rokov, plánujeme vymeniť existujúce staré krovité porasty za mladé pohľadovo atraktívnejšie druhy.  	
12.	„Vážený pán Ftáčnik, 
ako šéf, ktorý rozhoduje o všetkom v Petržalke,  keby ste zaostrili pozornosť aj na Sad J.Kráľa. Určitá skupina, ktorá ošetruje  sad ponecháva  bujnieť imelo na stromoch, imelo ničí ako parazit tieto stromy. Veľmi sa v sade rozšíril. Preto Vás prosíme nechajte tohto parazita postŕhať a veľmi sad ozdravíte.“	Imelo bolo v SJK odstraňované zo všetkých stromov v roku 2006 počas revitalizácie SJK- I etapa . Tento parazit sa opätovne rozšíril a nakoľko je odstraňovanie imela jedna z finančne najnáročnejších prác v súčasnosti  mestská časť nemôže tieto práce zabezpečiť. O prítomnosti imela vieme, plánujeme ho postupne odstraňovať v rámci našich finančných možností. 	
13.	Pekné by bolo, keby sa podarilo obnoviť v sade Rozárium, ako bolo v minulosti.
Tešíme sa na obnovu „ nášho „ sadu, len keď  by sa dal odstrániť, zrušiť erotický salón. Radšej by tam mohol byť objekt, ktorý, by slúžil širokej verejnosti.	Starosta Milan Ftáčnik  vydal rozhodnutie, ktorým skrátil prevádzkové hodiny dotknutého zariadenia do 24.00 hod. Majiteľ sa proti rozhodnutiu mestskej časti odvolal a dnes je rozhodnutie v rukách krajského súdu. Samospráva musí počkať na verdikt, ktorým sa rozhodnutie o skrátení prevádzkových hodín potvrdí, alebo nie. Mestská časť je však naďalej proti existencii prevádzky erotického salónu v priestore národnej kultúrnej pamiatky a rokuje s magistrátom hlavného mesta aj o otázke možného odkúpenia objektu do vlastníctva mesta. Odkúpenie objektu musí byť riešené v spolupráci s mestom, pretože mestská časť nemá na takýto krok finančné prostriedky a aj v minulosti tento objekt patril magistrátu, nie petržalskej samospráve. 	
14.	Kúsok plochy pre korčuliarov, kde by sa decká mohli učiť korčuľovať. A ten nočný klub zrovnajte so zemou.	Korčuľovanie bude možné na  chodníkoch  pri Novom moste, kde je v projekte navrhnuté ponechanie asfaltovej plochy.  Odpoveď ohľadom nočného klubu je v otázke č. 13	
15.	Tabule s básnick. textami  - sú škaredé – nedali by sa vymyslieť krajšie?? Menej šede, betónu ...
V Sade J.K by prospelo viacej farieb.......
Čím viacej pitných fontánok  a vodných prvkov!!! Čo sa stane s fontánou?
Deti a mladí by ocenili „lezecké prvky – skaly povrazový rebrík, lanovú dráhu....hocičo!
Dúfam, že trávniky ostanú prístupné na pikniky a pod.	Do pribudne ešte jedna fontánka na pitie. Pitné fontánky budú  mať nový vzhľad, budú v tvare kvapky. Fontána sa nemení a ani nebude nijako stavebne zasiahnutá, v rámci projektu dôjde len k obnove zničených lavičiek v okolí fontány. 
Lezecké steny nie je možné v parku zrealizovať, nakoľko park je národnou  kultúrnou pamiatkou a nie je možné do neho umiestňovať nič, čo by znížilo jeho hodnotu. 	
16.	Nech už budú lavičky kdekoľvek umiestnené, mali by byť v lete zatienené, kvôli prílišnému teplu zo slnka, aby sa ľudom príjemne sedelo
Lavičky by mali byť večer poriadne otvorené, aby sa stali atraktívnymi aj večer ( podvečer) a aby nelákali vandalov.	V celom parku je umiestnených 197 lavičiek,  v novom návrhu riešených až  277 lavičiek s operadlom a 73 ks nových lavičiek. Umiestnenie je rôzne pozdĺž chodníkov , pod stromami, pri kvetinových záhonoch na slnečných plochách a pod. Hlavná zmena ohľadom lavičiek bude v ich inom rozmiestnení vo tzv. zverokruhoch. Existujúce betónové múriky s miestom na sedenie budú zmenené a lavičky umiestnené do kruhu. Odstránením betónového múrika dôjde k otvoreniu priestranstva, čím vznikne dojem vzdušnosti a priestrannosti.	
17.	Medzi dreviny doporučujem rozšíriť ľaliovník a gingo. 
V novom šate v „auparku“ chýba „ružová záhradka“, ktorá bola ozdobou!!

	Výsadba nových stromov bude riešená v projekte Sadových úprav, v ktorom bude navrhnutá aj výsadba nových stromov na 15 rokov. Určite medzi druhmi vybranými na výsadbu bude aj druh ľaliovník tulipánokvetý a gingko dvojlaločné. 	
18.	Tešíme sa na navrhovanú realizáciu úprav sadu, ešte viac by nás potešili keby zahrňovala na rekreačno kultúrne využitie aj úpravu nábrežia medzi novým a starým mostom.
	Mestská časť Petržalka uvažuje aj nad úpravou Tyršovho nábrežia, ktoré v súčasnosti slúži na väčšinu kultúrnych a spoločenských akcií.  Pred projektom bude vypracovaná štúdia, s ktorou bude znovu oboznámená aj verejnosť.	
19.	Nevyrúbať stromy!!	V riešenom projekte a tak isto ani počas realizácie nedôjde k výrub stromov. V Sade Janka Kráľa sa od roku 2006  odstraňujú len stromy, ktoré sú úplne suché a stromy vyvrátené počas veterných kalamít.	
20.	Dúfam, že Vašim zásahmi „ neodíde  ani jedno ginkgo	Žiadny zo zásahov neohrozuje existujúce stromy. Všetky tri ginkgá v SJK patria k stromov s najvyššou ochranou a v budúcnosti plánujeme výsadbu ďalších týchto nádherných solitérov.	
21.	Amfiteátre je O.K. Dúfam, že ten bordel tam nebude. tie slnečné hodiny je to dobrá myšlienka, ale načo vybetónovať ďalšie plochy  - 2 kruhy.	Odpoveď ohľadom verejného domu je uverejnená v otázke č. 13. Návrh slnečných hodín je jednou z nových atrakcií v navrhovanom projekte. 	
22.	Výmena lavičiek a skultúrnenie niektorých častí si park už naozaj zaslúžil. Myslím, že projekt  je realizovaný s citom, vďaka za takúto pozornosť a financie pre, žiaľ, skoro jediný väčší park v tomto hlavnom meste. Nie som si však istá „prínosom“ amfiteátra. Miest na rôzne kultúrne a spravidla aj dosť hlučné podujatia je už v BA pomerne dosť ale tichej zelene je stále zúfalo málo. Park by mal byť predovšetkým miestom kľudu a oddychu ( už tento Aupark vniesol do sadu veľa aktivity a hluku) 	„Amfiteáter“ je len pracovný názov plochy v SJK, ktorý svojim vzhľadom pripomína amfiteáter. Ohľadom hlučných akcií sa v SJK ani nekonajú a ani konať nebudú. Už v súčasnosti preferujem akcie v SJK, ktoré sú zamerané hlavne pre deti a akcie spôsobujúce minimálny hluk. naša snaha je  zachovať park hlavne na jeho oddychovú funkciu a preto hlučné akcie nepovoľujeme. Amfiteáter bude hlavne slúžiť na malé akcie ako napr. svadby, divadlo a podobne. Všetky veľké a hlavne akcie sa snaží samospráva posúvať na Tyršovo nábrežie, kde je na to vytvorený  priestor pri divadle Aréna.	
23.	Nič nemeňte! Preto je park taký obľúbený, stačí vymeniť  mobiliár.	Žiadna veľká zmena sa nebude konať, hlavnou myšlienkou  bola veľmi potrebná výmena mobiliáru – lavičiek a smetných košov. Riešenie amfiteátra a zverokruhov bolo tiež veľmi potrebné nakoľko tieto plochy sú veľmi málo využívané. Pridanie nových prvkov do projektu – slnečné hodiny, labyrintárium, promenáda a chodník básnikov park len viacej humanizuje a zatraktívňuje. 	
24.	Labyrint by bol lepší v 3D – čiže skutočný 	Nové prvky , ktoré boli navrhnuté boli pripomienkované Krajským pamiatkovým úradom, ktorého najväčšou podmienkou bolo nevytvárať nič vertikálne. Z týchto dôvodov je labyrintárium len pôdorysne. 	
25.	Som veľmi rada , že park bude zrevitalizovaný, ale bolo by dobré keby erotický salón zmizol. Ináč so všetkým súhlasím.	Odpoveď ohľadom verejného domu nájdete pri otázke č. 13.	
26.	Len tak ďalej. Zabetónujte aj ten posledný kúsok zelene! Ale prosím pokračujte aj v tých štátoch, ktoré nám tak úžasne, nežistne a umelecky radia! 
Za vašu snahu Vám „úprimne ďakujem“	Projekt rešpektuje  všetky plochy zelene v parku. 	
27.	Chcem amfiteáter aj s letným kinom	Amfiteáter je  len pracovný názov miesta v parku pri detskom ihrisku, ktorú tvorí spevnená plocha s väčším počtom lavičiek. Realizácia letného kina v parku vôbec nie je možná, ak by sa niečo podobne realizovalo, tak iba ako jednorazová kultúrna akcia.	
28.	Dobrý deň, v plánoch na úpravu Sadu Janka Kráľa sa mi nepáči vizualizácia  amfiteátra. Podľa mňa je veľká časť zbytočne vybetónovaná, najmä v okolí stromov. Túto časť by som nechala úplne zatrávnenú a chodníky v tejto časti zúžila na polovicu.	Rozloha amfiteátra sa oproti pôvodnej rozlohe nebude zväčšovať. Plochy nie sú vybetónované. V súčasnosti  je ploche vyložené kockami, ktoré nie sú uložené v betóne, takže dochádza k prirodzenému vsakovaniu dažďovej vody. Jedna z podmienok Krajského pamiatkového úradu bola zachovať pôvodné šírky a výšky chodníkov. Z týchto dôvodov nebolo možné pôvodný amfiteáter zúžiť alebo iným spôsobom zmeniť jeho pôdorys. riešenie súčasného amfiteátra nespĺňa podmienky  na uskutočňovanie rôznych aktivít 	
29.	Namiesto bordelu miesto pre inline korčuliarov.	Odpoveď  ohľadom verejného domu je otázke  č. 13.	
30.	Do Sadu Janka Kráľa by sa viac hodili romantické lavičky, ktoré boli na plagátoch rozmiestnených na jeseň minulého roku.  (Podobné sú umiestnené pod Ufom). Zachovať by bolo vhodné aj súčasný stav zelene, napríklad zbytočne vykladať zverokruhy kameňom, ale okolo sochy nechať kruh trávy.	Projekt bol vypracovaný v súlade Umiestnenie lavičiek historizujúcich lavičiek nie je možné nakoľko sa nechcem vrátiť do romantických čias v SJK a musíme rešpektovať poslednú rekonštrukciou z 1972. Existujúce lavičky prežili bez veľkej ujmy 30 rokov, osvedčili sa a preto sme sa rozhodli tento 	
31.	Môj názor Petržalčanky, ktorá tu žije od svojho detstva a má vzťah  k Sadu j. Kráľa.
- viac sa zamerať na pôvodnú architektúru parku, využívať tradičné prvky a kolorit rastlín, stromov a p. Obnova altánku, obrasteného šípovými ružami (ako si pamätám z detstva) neupriamovať sa na postmodernistické a avantgardné prvky (sochy a p.) Ľudom nie sú blízke, sú chladné a v určitom  zmysle nedokážu sa s nimi ľudia stotožniť. 	Projekt plne rešpektuje stromy, ktoré sa nachádzajú v parku.  Súčasnosti už nie je možné sa vrátiť k úplnej pôvodnej  architektúry parku tzn. hviezdicovému usporiadaniu chodníkov, zachovávame architektúru z roku 1978. Opätovne uvažujeme o návrate ružových záhonov do parku. Už nie je možné ich vytvoriť v takom rozsahu ako boli pred tým, ale iba náznakom na pôvodné ružové záhony.  	
32.	Súhlasí s navrhovaným riešením. Sad by mal slúžiť aj na kultúrne podujatia. Nech sa do neho vráti pocit bezpečia.	V parku sa konajú rôzne kultúrne podujatia, ale z dôvodu, že park je historická pamiatka sú akcie v parku obmedzované. 	
33.	Sme proti akýmkoľvek stavebným zásahom do parku.	V navrhovanom projekte nie sú žiadne novonavrhované rozsiahle stavebné zásahy. práve naopak navrhované zmeny zmenšia množstvo betónu v parku.	
34.	Pri návrhu počítať s množstvom osvetlenia a taktiež s montážou celoparkového dohliadacieho kamerového systému. V maximálnej miere využiť „ anti – graffity „ povrchovú úpravu.	Počet stĺpov verejného osvetlenia sa zvýši, dôjde k vytvoreniu nových doteraz neosvetlených kútov.  Kamerový systém z dôvodu hustej sieti korún stromov je bezpredmetný. Na novovytvorené prvky plánujeme využiť antigraffity povrchovú úpravu.	
35.	Keď som bola v Londýne všimla som si že všetky verejné parky  sú oplotené a všade je na viditeľnom mieste napísané, kto je za ich správu a údržbu zodpovedný. to isté platí, myslím, aj vo Viedni. Ak bude nás Sad Janka Kráľa ohradený stabilným, pevným plotom, nemusí byť vysoký – potom si tažšie všeliakí „ developeri“ dovolia ukrajovať z neho. – z najstaršieho verejného parku v strednej Európe.	Sad Janka Kráľa je prvý verejný park v strednej Európe. v celej svojej 200 ročnej histórií nebol park nikdy oplotený. Všetky ostané parky vznikli najskôr ako súkromné záhrady, čím sa zachovalo väčšinou aj ich oplotenie. V súčasnosti sa neuvažuje nad oplotením a to nielen zo spomínaného historického hľadiska, ale ja z finančného.  DOKONĆIŤ	
36.	Za 3,6 mil. € - to chce podstatne viac miest na oddych ako lavičky + miesto pre deti – park na hranie.
Cieľom vytvoriť umeleckú záhradu bude len ozdobným prvkom, ktorý časom nebude mať žiaden význam ak 
1.)	sa nebude pravidelne udržiavať
2.)	obnovovať – náter, údržba okolia ( tráva etc.)
Chce to 3,6 mil. € niečo viac späté s prírodou a pre mladé rodiny a seniorov. Žiadnu umeleckú záhradu prvkami, ktoré nikto neocení a nevyužije.	Sad Janka Kráľa je v prvom rade historická pamiatka. Mestská časť Petržalka poskytuje množstvo iných plôch pre deti a mladé rodiny. Nemôžeme z historického parku vytvoriť ihrisko pre deti a mladé rodiny.  Údržba v Sade Janka Kráľa sa vykonáva pravidelne a celoročne. Údržba sa vykonáva s ohľadom na finančné možnosti samosprávy. 	
37.	Páči sa mi návrh obnovy Sadu. Jediné čo by som zmenil je asi to, aby jednotlivé znamenia zverokruhu zostali obkolesené lavičkami tak, ako doteraz.	Všetky znamenia budú obkolesené lavičkami. Zo zverokruhov plánujeme odstrániť betónové múriky a osadiť nové lavičky s operadlo aj bez operadla. Takto vznikne priestor, ktorý je opticky vzdušnejší 	
38.	Chceme v parku aj kvetinky, nie iba trávu a škaredý betón.	V strede parku sú záhony letničiek a sirôtok a v rekonštruovanom ´amfiteátri´ budú trvalkové záhony. V súčasnosti mestská časť plánuje obnoviť rozárium, ale nie v takom rozsahu ako bolo pôvodné, nakoľko to sa už nie je možné .  	
39.	HUSKA		
40.	Radšej by sme  videli park v pôvodnom stave podľa historických fotografií a zreštaurovanú  vežu.	Rekonštrukcia parku podľa pôvodné stavu už nie je možná. Posledná rekonštrukcia  v roku ...... DOKONCIT bola tak rozsiahla, že úplne zničila pôvodnú sieť chodníkov.  Nový	
	Priatelia zelene Bratislavy,
Už konečne odstráňte ten bordel Messalina, komu to slúži, poslancom, starostovi, ak nie tak konajte rázne a vyčistite park Janka Kráľa od týchto nerestí. 	Odpoveď ohľadom verejného domu je uverejnená v otázke č. 13.	
41.	Dobrý deň, 
Bývam v Petržalke od roku 1987, čiže 23 rokov, býva sa tu dobre, bývam blízko Auparku a využívam aj park na relax. Môj návrh je takýto. Bolo by fajn, keby v rámci parku bolo volejbalové ihrisko ( basketbalové) + pingpongový stôl. 
Verejne použiteľné.	Park Sad Janka Kráľa je historická pamiatka a preto nie je možné do jeho územia umiestniť žiadne ihriská alebo iné športoviská. Tieto plochy na športovanie poskytuje mestská časť priamo v sídlisku.	
42.	Páči sa nám: 
-	odstránenie múrikov okolo zverokruhov 
-	spadané listy OK, ale tabule básnikov sú už moc
Nepáči sa nám:
-	slnečné hodiny (príliš veľa novej dlažby na úkor trávy)
-	v princípe dobrá myšlienka revitalizácie amfiteátra ale mohla by sa zároveň zachovať aj kvetinová výzdoba
nebude „hlavná promenáda“ širšia než ja aktuálne? t.zn. viac dlažby? PS. Vráťte voľný pohyb psa!	Žiaden z chodníkov nebude širší než sú teraz. Jedna z podmienok Krajského pamiatkového úradu bola nerozširovať sieť chodníkov , nemeniť existujúcu  sieť a nevytvárať nové chodníky. 

43.	Návrh revitalizácie Sadu Janka Kráľa sa nám veľmi páči – skvelé nápady. Už len zmeniť súkromný objekt č. 7 ( súčasný Nočný klub ) na kaviareň (cukráreň)	Odpoveď ohľadom verejného domu je uverejnená v otázke č. 13.	
44.	Škoda že plánujete zrušiť záhon na letničky, ktoré spestrujú park v lete a na jar. Nie je nič krajšie ako rozkvitnuté tulipány v kombinácií so sedmokráskami a violou na jar. 	Záhony letničiek v okolí sochy Janka Kráľa zostávajú nezmenené. Rekonštruujú sa len záhony v amfiteátri, kde sme museli zhumanizovať tento priestor tak aby sme sem prilákali viacej náštevníkov. vytvorenie malého pódia na úkor letničkového záhonu 	
45.	Rada by som Sad Janka Kráľa videla usporiadaný podľa Feng – shuei.		
46.	Bolo by super, keby bolo parku letné kino alebo divadlo		
47.	Je v pláne aj nejaké ihrisko ( preliezky a podobne) pre najmenších členov spoločnosti. Zároveň si nemyslíme, že erotický salón by mal ostať v parku	Nové hrcie prvky nepribudnú do parku. Ihriská sú pri Leberfingery, na Tyršovom nábreží a v pri nákupnom centre Aupark.	
48.	.........pri riešení časti zverokruh hovoríte o odstránení betónových častí tohto architektonického prvku a to z dôvodu ich cudzorodého pôsobenia na prírodné prostredie. Myslím, že „vybetónovaný“  amfiteáter v prírodnom prostredí parku na úkor zelenej plochy a vegetácie necitlivým a rušivým zásahom do rázu parku. Vo vizualizácií mi tiež chýba dostatočný priestor  (nevybetónovaný) pre koreňovú sústavu vzrastlých stromov. Podľa mojich informácií by tento priestor mal byť vo veľkosti koruny + 0,5 – 1,5 metra. Trend zabetónovania okolia stromov, či ponechanie určitého  náznaku priestoru pre koreňovú  sústavu stromov je nepostačujúci a deštruktívny
-	Pre labyrint nevidím iný účel ako estetický efekt. Je skutočne potrebný. Pre mňa ako občana má väčšiu hodnotu trávnik poskytujúci príjemné posedenie – priestor na piknik
-	ulička básnikov mi trochu pripomína urnový háj
Návrhy:
Zachovať čo najviac zelených plôch  aj trávnikov
Pri budovaní chodníkov používať materiály ako drevo, drevené valy – kocky, kôra – mulčovacia a pod.
Nezasahovať, alebo v minimálnej miera zasahovať do zelených plôch
Vytvoriť náučný chodník – názvy stromov, krajinu pôvodu a oblasť výskytu – dendropark
Info tabulu žijúcich druhov vtákov a živočíchov ( plazy cicavce a pod.)
Koše na triedený odpad ( v zahraničí je to bežné)
Zmyslový chodník – rôzne materiály, ktoré sa dajú skúmať dotykom bosých nôh, napr. štrk, piesok, kôra.....
Možnosť sadiť stromy občanmi – podobne ako v prezidenskej záhrade.
Pravidelné eko aktivity pre rodičov s deťmi.

	Projekt rieši okolie stromov, pri ktorých sa v súčasnosti nachádza  asfalt alebo betón spôsobom , že necháva viacej voľného miesta v okolí kmeňa a koreňovej sústavy.

Projekt rešpektuje a zachováva všetku zeleň. Z dôvodu vysokej náročnosti údržby nie je možné realizovať sypané povrchy chodníkov, preto je navrhnutý vode priepustný betón, v prirodzenej sivej farbe. Eko aktivity bývajú v súvislosti s rôznymi akciami, ktoré sú v parku povolené počas letnej sezóny.
S ďalšími Vašimi návrhmi sa bude samospráva zaoberať.